Source: https://sport.pravda.sk/ostatne-sporty/clanok/449116-pistoriusovi-za-vrazdu-priatelky-zvysili-trest-zo-6-na-vyse-13-rokov-vazenia/
Timestamp: 2018-03-22 13:24:37+00:00
Document Index: 2261187

Matched Legal Cases: ['súd ', 'Súd ', 'súd ', 'Súd ', 'súd ', 'súd ', 'Súd ']

Žiadali 15 rokov. Pistoriusovi viac ako zdvojnásobili trest za valentínsku vraždu - Ostatné športy - Šport - Pravda.sk
SITA, ČTK 24.11.2017 10:03, aktualizované: 10:40
Oscar Pistorius. Autor: SITA/AP, Shiraaz Mohamed
Najvyšší súd Juhoafrickej republiky čiastočne vyhovel odvolaniu prokuratúry a v piatok zmenil trest niekoľkonásobného paralympijského medailistu atléta Oscara Pistoriusa zo 6 na 13 rokov a 5 mesiacov odňatia slobody.
Vďaka svojím výkonom na atletickom ovále svetoznámy hendikepovaný športovec 14. februára 2013 zastrelil, podľa jeho slov omylom, svoju priateľku Reevu Steenkampovú. Pôvodne ho odsúdili za zabitie, v odvolacom konaní skutok preklasifikovali na vraždu a poslali ho za mreže na 6 rokov.
Výmera trestu sa však nepozdávala žalobcom, ktorí tvrdili, že „je vzhľadom na závažnosť zločinu neprimerane krátky“ a žiadali najmenej 15 rokov väzenia. Pistorius si dosiaľ odpykal vyše roka zo svojho trestu.
Hlavné míľniky v Pistoriusovej kauze:
14. februára 2013 – Pistoriusa obvinili z vraždy priateľky Reevy Steenkampovej, ktorú zastrelil ten istý deň ráno vo svojom dome v Pretórii. Po žene štyrikrát vystrelil cez dvere do kúpeľne, keď si ju údajne pomýlil so zlodejom.
15. februára 2013 – Pistoriusa na súde v Pretórii obžalovali z vraždy. Podľa žalobcov išlo o premyslený čin a športovcovi hrozilo doživotné väzenie. Atlét obvinenia poprel.
22. februára 2013 – Súd v Pretórii po štvordňovom zasadaní rozhodol o prepustení Pistoriusa z väzby na kauciu jeden milión randov (asi 60 500 eur) a o jeho vyšetrovaní na slobode.
3. marca 2014 – Pistorius v úvode súdneho procesu odmietol vinu vo všetkých bodoch obžaloby.
Apríl 2014 – Pistorius sa pred súdom ospravedlnil rodine zastrelenej priateľky. Atlét tiež uviedol, že má od tej doby traumy a trpí nočnými morami. Prvýkrát čelil krížovému výsluchu.
Máj – jún 2014 – Z rozhodnutia súdu podstúpil Pistorius psychiatrické vyšetrenie, ktoré zistilo, že hendikepovaný atlét netrpí žiadnou duševnou poruchou a že bol v čase spáchania činu za svoje konanie trestne zodpovedný.
1. augusta 2014 – Pistorius predal svoj dom, v ktorom zastrelil Steenkampovú, a to za 4,5 milióna randov (približne 270 000 eur).
12. septembra 2014 – Pistoriusa uznal súd v Pretórii vinným zo zabitia priateľky z nedbanlivosti. Zbavili ho obžaloby z vraždy a nedovoleného ozbrojovania.
21. októbra 2014 – Pistoriusa odsúdili na päť rokov väzenia.
10. decembra 2014 – Súd rozhodol, že sa žalobca môže odvolať proti verdiktu „zabitie z nedbanlivosti“.
22. septembra 2015 – Prišlo rozhodnutie, že sa prípad začne znovu prerokovávať pred Najvyšším odvolacím súdom.
5. októbra 2015 – Osobitná komisia ministerstva spravodlivosti zamietla možnosť podmienečného prepustenia do domáceho väzenia.
19. októbra 2015 – Pistoriusa prepustili do domáceho väzenia, kde si mal odpykať zvyšok päťročného trestu. Žil v luxusnej vile svojho strýka v Pretórii.
3. novembra 2015 – Najvyšší odvolací súd začal prejednávať Pistoriusov prípad. Štátny zástupca sa usiloval o prekvalifikovanie činu na vraždu.
3. decembra 2015 – Odvolací súd rozhodol, že Pistorius je vinný z vraždy a nie zo zabitia.
11. januára 2016 – Pistorius sa odvolal na juhoafrický ústavný súd, ten začiatkom marca odvolanie zamietol.
13. júna 2016 – Súd v Pretórii začal rokovať o výške trestu.
6. júla 2016 – Pistorius dostal na súde šesť rokov väzenia za vraždu, žaloba žiadala minimálne pätnásťročný trest.
21. júla 2016 – Juhoafrickej štátne zastupiteľstvo oznámilo, že sa odvolá. Rozsudok označilo za šokujúci a nízky.
26. augusta 2016 – Sudkyňa Thokozile Masipaová, ktorá Pistorius odsúdila, zamietla žiadosť štátneho zástupcu o odvolaní.
16. septembra 2016 – Prokuratúra poslala odvolanie na Najvyšší odvolací súd.
3. novembra 2017 – Prípad sa vrátil pred Najvyšší odvolací súd.
24. novembra 2017 – Pistorius novo odsúdili za vraždu priateľky na 13 rokov a päť mesiacov.
pred 4 mesiacmi axina
No výborne. Dobrá správa. Dáva nádej, že